stanford-oval/wikipedia huggingface dataset:
חלבלוביים

| חלבלוביים |
| --- | --- |
 חלבלוב מגובשש
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: מלפיגאים
משפחה:: חלבלוביים
שם מדעי
 Euphorbiaceae ‏ז'יסייה, 1789
חלבלוביים (שם מדעי: Euphorbiaceae; שם נפוץ: Spurge) היא אחת המשפחות הגדולות והמגוונות ביותר בעולם הצומח ובעלת תפוצה קוסמופוליטית (למעט אנטארקטיקה), הכוללת כ-229 סוגים וכ-6,630 מינים, עם עושר מינים וגיוון ביולוגי מרבי באזורי האקלים הטרופיים.
מיני המשפחה מציגים מגוון רחב של צורות חיים: עשבים חד-שנתיים ודו-שנתיים, בני-שיח, שיחים, מטפסים, עצים, ואף צמחים רותמיים מחוסרי עלים וסוקולנטיים המאופיינים בגבעולים אוגרי מים דמויי קקטוסים. עם זאת, על אף הדמיון לקקטוסים, מדובר במשפחה ממוצא בוטני שונה לחלוטין.
מאפיין ייחודי לרבים ממיני המשפחה הוא צינורות המובילים מוהל חלבי או מוהל שקוף, שנלווים אל צרורות הצינורות אחרים או רקמות אחרות של הצמח.
בקרב מיני החלבלוביים ניתן למצוא צמחים רעילים, צמחי נוי, וגם צמחי תרבות המשמשים מקור להפקת שמן, גומי טבעי (קאוצ'וק) או עמילן. בין המינים הבולטים ניתן למנות את הוואה ברזילאית (Hevea brasiliensis), שהיא המקור העיקרי לגומי טבעי; מניהוט מצוי (Manihot esculenta), הידוע גם כקסאווה ומשמש כמקור עמילן חשוב; וחלבלוב קוצני (Euphorbia milii), המשמש כצמח נוי פופולרי בזכות פריחתו הייחודית. מין נוסף ומוכר במיוחד להפקת שמן הוא קיקיון מצוי (Ricinus communis), שהתפרסם הן בזכות שמן הקיקיון המופק מזרעיו והן בשל רעילותם הגבוהה, הנובעת מהחלבון הרעיל ריצין (Ricin).
צמחי תרבות החשובים בכלכלה

בין הצמחים החשובים בכלכלה ממשפחה זו נמנים:
הוואה ברזילאית (Hevea brasiliensis) - הוא מכונה "עץ הגומי" משום שהוא המקור לגומי (קָאוּצ'וּק). מינים מסוימים של הסוג ספיון (sapium) ידועים כצמח צמג, ממינים אחדים מפיקים את השמן מהזרעים. בישראל מוכר העץ ספיון השעווה. בסין מגדלים אותו ומפיקים מקליפתו שעווה, המשמשתלעשיית נרות וסבון.
קיקיון מצוי (Ricinus communis) - מקור לשמן קיק וגם שמן למכונות ולמאור.
מניהוט מצוי (Manihot esculenta) - מקור לעמילן, שורשיו מהווים מזון בסיסי באזורים טרופיים וסובטרופיים.
צמחי הבר בישראל

צמחיית הבר בארץ ישראל כוללת 51 צמחים עשבוניים, רובם חד-שנתיים (33 מינים), חלקם רב-שנתיים (9 מינים), ואחרים שיח ובני-שיח (9). כל המינים הללו אינם בשרניים, חסרי לוואים ואינם קוצניים, למעט מין אחד - חֲלַבְלוּב קוֹצָנִי שבחרמון הגבוה. למרבית המינים פרחים חד-מיניים (מלבד חלבלוב הסהרה וחלבלוב שוביץ) והם חד-ביתיים (הפרט נושא פרחים זכריים ופרחים נקביים) מלבד מַרְקוּלִית מְצוּיָה שפרחיה דו-מיניים. אופיים החד-שנתיים של רוב המינים בישראל מצביעה על התאמה לתנאי האקלים הים-תכוניים והמדבריים (כמו מחסור במים ותקופות יובש ממושכות), אך עצם היותם חד-מיניים היא ברובה תכונה כלל-משפחתית ולא ייחודית למינים בסביבה ים-תיכונית או מדברית.
בצמחיית הבר בארץ ישראל מתועדים 51 מינים ב-4 סוגים של משפחת החלבלוביים מתוכם 45 מינים בסוג חלבלוב. הסוג לשישית כולל 4 מינים והסוגים קיקיון ומרקולית כוללים מין אחד כל אחד.
שני הסוגים פִילַנְתּוּס ושלוחית משוייכים כיום למשפחת למשפחה הפילנתוסיים.
צמחי הבר בישראל > חֲלַבְלוּב (Euphorbia L)

חלבלוב הוא סוג המקיף עשבים, בני שיח, ושיחים בארץ ישראל. 2,055 מינים משויכים לסוג זה, מתוכם 44 גדלים באופן טבעי בישראל.
צמחי הבר בישראל > לשישית (Chrozophora)

לשישית היא סוג של עשבים או בני-שיח, הכולל 9 מינים. מבין מינים אלה, 3 או 4 גדלים באופן טבעי בישראל. בעוד שמרבית הבוטנאים רואים בלשישית הבוצין שם נרדף לבוצין הצבעים, בוטנאים ישראלים אינם מקבלים גישה זו, מה שיוצר חוסר אחידות בסיווג.
לְשִׁישִׁית הַבּוּצִין (Chrozophora obliqua) - שם נרדף ללשישית הצבעים. לעיתים מכונה לשישית בוצינית. הבוטנאים הישראלים לא מקבלים את האיחוד בין שני המינים.
לְשִׁישִׁית הַצַּבָּעִים (Chrozophora tinctoria (L.) A.Juss.) - עשב חד-שנתי
לְשִׁישִׁית הַשִּׂיחַ (Chrozophora oblongifolia) - בן שיח זקוף שמצוי באדום נדיר בדרום הנגב ונדיר מאוד בערבה. לעיתים היא מכונה לשישית ארוכת עלים.
לְשִׁישִׁית מְקֻמֶּטֶת (Chrozophora plicata) - עשב חד-שנתי מצויה בשרון ונדירה מאוד בדרום שפלת החוף ובשרון.
צמחי הבר בישראל > מַרְקוּלִית (Mercurialis)

מרקולית היא סוג עשבים חד-שנתיים. 14 מינים משויכים לסוג זה, מתוכם אחד גדל בישראל והוא מַרְקוּלִית מְצוּיָה (Mercurialis annua) - עשב חד-שנתי.
צמחי הבר בישראל > קיקיון מצוי (Ricinus communis)

קיקיון מצוי הוא מין יחיד בסוגו (Ricinus) בעולם.
מינים ששויכו בעבר לחלבלוביים > פִילַנְתּוּס (phyllanthus)

פילנתוס הוא סוג שמשויכים אליו 936 מינים של עשבים שיחים ועצים. בישראל יש לו נציג אחד בר אחד בלבד פילנתוס עגול עלים (Phyllanthus rotundifolius). סוג זה שויך בעבר למשפחת החלבלוביים, בכל אופן בישראל, אך הוא משויך כיום למשפחה הפילנתאיים (Phyllanthaceae Martinov).
מינים ששויכו בעבר לחלבלוביים > שלוחית (Andrachne)

שלוחית הוא סג עשבים רב-שנתיים. 22 מינים משויכים לסוג זה, מתוכם 2 גדלים בישראל. סוג זה שויך בעבר למשפחת החלבלוביים, בכל אופן בישראל, אך הוא משויך כיום למשפחה הפילנתאיים (Phyllanthaceae Martinov).
שלוחית קירחת (Andrachne telephioides) היא עשב רב שנתי שרועים וקרחים
שלוחית שעירה (Andrachne aspera) - בני שיח נמוך ושעיר.
הערות שוליים

↑  Euphorbiaceae Juss., POWO plants of the World Online. Published on the Internet, ‏21-01-2025
↑  Euphorbiaceae Juss., WFO: World Flora Online. Published on the Internet, ‏12-2024
↑  Euphorbiaceae Jussieu, Flora of North America
↑  א. פאהן, ד. הלר, מ. אבישי, מגדיר לצמחי התרבות בישראל, תל אביב: הוצאת הקיבוץ המאוחד, 1998, עמ' 228
1 2  נעמי פינברון-דותן, אבינעם דנין, המגדיר לצמחי בר בארץ ישראל, ירושלים: כנה, 1998, עמ' 399
↑  search, World Flora Online
↑  .Chrozophora obliqua (Vahl) A.Juss. ex Spreng, POWO plants of the World Online. Published on the Internet
1 2  מיכאל זהרי, מגדיר חדש לצמחי ישראל, תל אביב: עם עובד, 1989, עמ' 282
| --- | --- |
בקרת זהויות :  NLI: 987007558088805171  BNE: XX531751  BnF: cb12122980g (data)  GND: 4129717-9  LCCN: sh85045604  NKC: ph165163 
פריחה של קיקיון
משחק פעולה-הרפתקאות

צילום מסך של מתוך משחק הפעולה-הרפתקאות "LOGOS Bible Video Game"
משחקי פעולה-הרפתקאות (באנגלית: Action-adventure game) מהווים סוגה פופולרית של משחקי וידאו המשלבים אלמנטים מהסוגות של משחקי הפעולה ומשחקי ההרפתקאות.
במשחקים הללו השחקן לרוב צריך לחקור אזורים מסוימים, לפתור חידות שונות, ולהילחם באויבים והם מתרחשים לעיתים רבות בסביבות מרהיבות בעולם פתוח.
דוגמאות פופולריות למשחקי פעולה-הרפתקאות כוללות את המשחקים האגדה של זלדה, God of War, וסדרות משחקי טומב ריידר.
משחקיות

המשחקים בסוגה הם מגוונים במיוחד אך בדרך כלל כוללים את האלמנטים הבאים:
חקר של אזורים שונים - במשחקים רבים בסוגה השחקן צריך לחקור אזורים נרחבים, לחשוף סודות נסתרים, לגלות מיקומים חדשים ולקיים אינטראקציה עם דמויות שאינם שחקנים.
לחימה - במשחקים רבים בסוגה השחקן צריך להילחם באויבים שונים באמצעות מגוון כלי נשק, ואסטרטגיות שונות.
פתרון חידות - במשחקים רבים בסוגה השחקן צריך לפתור חידות שונות, לפענח רמזים ולהשתמש באובייקטים שונים על מנת להתקדם במשחק ולהיות מסוגל לגשת לאזורים חדשים במשחק.
תת-ז'אנרים

למרות שמשחקי הפעולה-הרפתקאות מגוונים, ישנם גם מספר תת-סוגות בולטות של משחקי פעולה-הרפתקאות שהן:
משחקים דמויי GTA - דומים למדיי למשחקים בזיכיון Grand Theft Auto מבחינת המשחקיות ו/או מבחינת העיצוב הכולל. המשחקים מהסוג הזה מתרחשים בעולם פתוח, בו השחקנים יכולים למצוא ולהשתמש במגוון כלי רכב וכלי נשק תוך כדי שהם מסתובבים באופן חופשי ברחבי עולם המשחק.
משחקי מטרוידבניה - לרוב משחקי פלטפורמה דו־ממדיים המשלבים אלמנטים משני משחקים קלאסיים - "מטרויד" ו"קאסלבניה" כאשר השחקנים צריכים לחקור עולמות גדולים ולמצוא פריטים חדשים שיסייעו להם לגשת לאזורים חדשים.
משחקי הישרדות-אימה - משחקים המתרחשים בסביבה מפחידה בהם צריכים לשחק בגיבור אשר לכוד באזור אשר מלא באויבים מפחידים כמו מפלצות גרוטסקיות וישויות על טבעיות כאשר המטרה של השחקן היא לשרוד עד סוף המשחק.
משחקי התגנבות - משחקי וידאו בהם השחקן משתמש בעיקר בדרך של התגנבות על מנת להתגבר על אויביו.
היסטוריה

הז'אנר שאב השראה רבה ממשחקי ההרפתקאות מבוססי הטקסט של שנות ה-70 ושנות ה-80 שהתמקדו בעיקר בחקירה של אזורים מסוימים ופתרון חידות. הז'אנר התפתח רבות במהלך שנות השמונים והחל לצבור פופולריות עם הפרסום של משחקים פורצי דרך כמו "Legend of Zelda" שיצא ב-1986 ו"Metroid" שיצא גם הוא ב-1986. במשחקים הללו השחקן היה צריך גם לחקור אזורים שונים וגם להילחם באויבים, והם היו בעלי השפעה רבה על המשחקים שייווצרו בעתיד בז'אנר. משחק הפלטפורמה הנסיך הפרסי, אשר יצא ב-1989, הכיל אלמנטים שונים מז'אנר משחקי הפעולה-הרפתקאות.
במהלך שנות ה-90 יצאו משחקים איקוניים רבים בז'אנר שתרמו לעלייה ניכרת בפופולריות שלו בהם המשחקים "עולם אחר", שיצא ב-1991, "Alone in the Dark"(אנ') שיצא ב-1992, "טומב ריידר" שיצא ב-1996 ו-"Resident Evil" שיצא ב-1996 אשר הכילו גרפיקה תלת-ממדית, סצנות סינמטיות, ומכניקת משחק חדשנית.
במהלך המאה ה-21 משחקי הפעולה-הרפתקאות הפכו להיות פופולריים אף יותר ממשחקי ההרפתקאות ומשחקי הפלטפורמה אשר הם נוצרו בהשראתם. כמה ממשחקי הפעולה-הרפתקאות הפופולריים ביותר שנוצרו בעשורים האחרונים כוללים בין היתר את משחקי הזיכיון "Grand Theft Auto", את סדרת משחקי Uncharted, את סדרת משחקי God of War, את סדרת משחקי Assassin's Creed ואת שני המשחקים האחרונים בזיכיון האגדה של זלדה - The Legend of Zelda: Breath of the Wild ו-The Legend of Zelda: Tears of the Kingdom. בשנת 2021 יצא משחק "F.I.S.T.: Forged In Shadow Torch".
הערות שוליים

↑  "25+ Games Like GTA (Grand Theft Auto)". Find Me Similar. 12 באפריל 2013. {{cite web}}:  (עזרה)
↑  Bramwell, Tom (2007-03-27). "Crackdown Community Q&A". Eurogamer. אורכב מ-המקור ב-30 בספטמבר 2007. נבדק ב-2008-07-25. {{cite web}}:  (עזרה)
↑  Nutt, Christian (13 בפברואר 2015). "The undying allure of the Metroidvania". Gamasutra. ארכיון מ-12 במאי 2015. נבדק ב-13 בפברואר 2015. {{cite web}}:  (עזרה)
↑  Adams, Ernest (2009-07-09). "The Designer's Notebook: Sorting Out the Genre Muddle". Game Developer (באנגלית). נבדק ב-2022-08-12.
| סוגות משחקי וידאו |
| --- | --- | --- |
| משחקי פעולה | משחק מכות (Hack and slash) • משחק לחימה • משחק פלטפורמה (משחק ריצה אינסופית) • משחק יריות (משחק ירי בגוף ראשון • Shoot 'em up • משחק יריות טקטי • משחק ירי בגוף שלישי • משחק באטל רויאל) |  |
| משחקי פעולה-הרפתקאות | משחק דמוי GTA • משחק התגנבות • משחק מטרוידבניה • משחק הישרדות-אימה |  |
| משחקי הרפתקה | משחק הרפתקאות גרפי • משחק הרפתקאות מבוסס טקסט • סרט אינטראקטיבי • רומן חזותי |  |
| משחקי תפקידים | משחק פעולה-תפקידים • Dungeon crawler • משחק תפקידים המוני ברשת • משחק תפקידים טקטי |  |
| משחקי אסטרטגיה | משחק אסטרטגיה בזמן אמת (הגנת מגדלים) • משחק אסטרטגיה מבוסס תורות • 4X • משחק ארטילריה ממוחשב • משחק זירת קרב מרובת משתתפים • משחק אסטרטגיה מקוון מרובה משתתפים בזמן אמת • משחק טקטיקה בזמן אמת • משחק טקטיקה מבוסס תורות • משחקי מלחמה ממוחשבים |  |
| משחקי סימולציה | סימולציות ניהול ובנייה (משחקי בניית ערים) • סימולציות חיים (סימולציות חברתיות • חיות מחמד וירטואליות) • משחק אלוהות • משחק ספורט ממוחשב • משחקי סימולציית כלי רכב (סימולציות טיסה • סימולציות טיסה בחלל • סימולציות מרוצים • משחקי מרוצי קארטינג • סימולציות רכבות) |  |
| סוגות אחרות | משחק חשיבה • משחק חינוכי • משחק התעמלות  • משחק וידאו מוזיקלי • משחק חברה ממוחשב • משחק שולחן ממוחשב |  |
| כללי | היסטוריה של משחקי הווידאו • משחק וידאו לשחקן יחיד • משחק מרובה משתתפים (Co-op • PVP) • משחק קונסולה • משחק מחשב • משחק ארקייד • משחק מובייל • משחק וידאו המבוסס על מיקום גאוגרפי • משחק מציאות מדומה • משחק רשת (משחק דפדפן • משחק רשת מרובה משתתפים • משחק רשת חברתית) • משחק מבוסס טקסט • משחק גלילה צדדית • משחקי עולם פתוח • משחק אינדי |  |
בסמה מוצ'ו

| --- | --- |
 סינגל בביצוע Emilio Tuero
 יצא לאור:  1940 
 סוגה:  בולרו 
 שפה:  ספרדית 
 כתיבה:  קונסואלו ולאסקאס 
 לחן:  קונסואלו ולאסקאס 
 
"בסמה מוצ'ו" (מספרדית: Bésame Mucho) הוא בולרו מקסיקני שנכתב בשנת 1932 על ידי קונסואלו ולאסקאס (אנ') לפני יום הולדתה השישה עשר. משמעות השם בתרגום חופשי היא "נשקני הרבה". לדברי ולאסקאס, נכתב השיר טרם התנשקה לראשונה, בהשפעת האריה "Quejas, o la Maja y el Ruiseñor" מהאופרה "Goyescas" לאנריקה גרנדוס שנכתבה בשנת 1916.
הראשון שהקליט את השיר היה אמיליו טואר. השיר הפך למפורסם ב-1953, הודות לגרסתו של לוצ'ו גטיקה, זמר צ'יליאני שחי באותה תקופה במקסיקו. מאז חודש השיר על ידי זמרים רבים, ומעריכים כי זהו אחד השירים שזכו למספר הרב ביותר של גרסאות כיסוי במהלך המאה ה-20. הביטלס נהגו לבצע את השיר בתירגומו לאנגלית בהופעותיהם החיות, במהלך 1962. הלחן גם שימש פסקולים של סרטים רבים, בהם: חלום אריזונה, ג'ונו ואף בסרטים הישראלים מבצע סבתא ובסמה מוצ'ו.
נחשב לאחד הבולרו המפורסמים ביותר (או למפורסם ביותר).
מחדשי השיר

בין האמנים שביצעו גרסאות כיסוי לשיר ניתן למנות את:
להקות רוק:
הביטלס
הטנורים:
פלאסידו דומינגו
לוצ'אנו פבארוטי
מריו לנצה
גדולי הזמרים הצרפתים:
אדית פיאף
שארל אזנבור
דלידה
אמני הג'אז:
לואי ארמסטרונג
מישל פטרוצ'יאני
פרנק סינטרה
וס מונטגומרי
נט קינג קול
אבישי כהן (Adama,‏ 1998)
אמנים מרחבי העולם:
דיאנה קרול
סופיה רוטרו
סזריה אבורה
אנדראה בוצ'לי באלבום אמורה(אנ')
פיירוז
ועוד רבים.
הערות שוליים

↑  Besame Mucho - Latin Standard, Starlight Music'"`UNIQ--nowiki-00000002-QINU`"'(באנגלית אמריקאית)'"`UNIQ--templatestyles-00000003-QINU`"'
↑  Patricia Guadalupe,'"`UNIQ--nowiki-00000005-QINU`"'Our History: These Classic Songs? They Were Composed By Latinas, www.nbcnews.com'"`UNIQ--nowiki-00000005-QINU`"'(באנגלית)'"`UNIQ--templatestyles-00000006-QINU`"'
↑  Besame Mucho: Kiss Me Alot, MOMOMENTOS, 2018-11, ISBN 978-1-949486-31-5. (באנגלית)
↑  '"`UNIQ--templatestyles-00000009-QINU`"'Andrea Bocelli – Besame Mucho (באנגלית), נבדק ב-2020-12-08
↑
↑  Nielsen Business Media Inc,'"`UNIQ--nowiki-0000000C-QINU`"'Billboard, Nielsen Business Media, Inc., 2006-02-04. (באנגלית)
| --- | --- |
בקרת זהויות :  BNE: XX2220266  BnF: cb13871990x (data)  GND: 1069678104  LCCN: n2001082924  MusicBrainz work: c53d4b1b-cae3-3ce2-ad5e-c278ad73c751  SELIBR: 249527  VIAF: 184635677   WorldCat (עם VIAF): 184635677
תום יער עושה בגרות

| --- | --- |
 שיר הנושא:  The Offspring - Self Esteem
 סוגה:  קומדיה, דוקומנטרי
 יוצרים:  תום יער, דניאל אדר
 כותבים:  תום יער, משה רוזנטל, עידן חגואל, יערה אוחיון, דניאל אדר
 בימוי:  דניאל אדר
 שחקנים:  תום יער, ליאת הר לב, גורי אלפי
 משתתפים:  תום יער
 פרסים:  פרסי האקדמיה לטלוויזיה לשנת 2018
 ארץ מקור:  ישראל 
 שפות:  עברית
 מספר עונות:  1 
 תוכנית מקור:  תום יער עושה את שביל ישראל
 הפקה
 מפיק:  עידית קליגר
 מפיקים בפועל:  אבירם בוכריס, לי ירדני בוכריס
 חברת הפקה:  MY TV הפקות
 עורכים:  גל גופר, יפעת תדמור, ברק קמפינסקי, מיכל אלבי
 אתר צילומים:  הכפר הירוק
 צלמים:  איתי רזיאל
 בעלי תפקידים נוספים:  כתיבת דמויות: עידו קציר, עומר ריבק, תום יער ייעוץ תוכן: נטע שושני, דרור לוי מקליט: נדיר פליישמן צלם דמויות: גיא פינטו
 אורך פרק:  25 דקות
 שידור
 רשת שידור:  yes
 פורמט (תמונה):  HDTV
 תקופת שידור מקורית:  28 ביולי 2018 – הווה
 
תום יער עושה בגרות היא סדרת טלוויזיה קומדית דוקומנטרית ישראלית בכיכובה של הקומיקאית תום יער, שעלתה לשידור ב-28 ביולי 2018 בערוץ yes COMEDY. הסדרה היא סדרת המשך של "תום יער עושה את שביל ישראל", ששודרה גם היא ב-yes. בתוכנית תום יער חוזרת לפנימיית הכפר הירוק שבה למדה בצעירותה ולא השלימה את לימודיה, ומנסה לסיים את התיכון בהצלחה ולהשלים את הבגרות. בכל פרק, יער מגלמת מגוון דמויות הומוריסטיות כקטעי מעבר בין הסצנות.
דמויות

שלי: יו"ר ועד ההורים של בית הספר, אמא במשרה מלאה.
ליביו קספרוב: בן 8, תלמיד כיתה י' בתיכון "הדולבים". בעל מבטא הונגרי אך יליד חולון. מרבה להתעסק באזור המפשעה.
אסי: בת 26, לסבית, מורה לביולוגיה. ערסית ומרבה לקלל. דמות חוזרת מתום יער עושה את שביל ישראל.
חן: מאבטח בבית הספר.
מיכאל "קישי" גלבוע: מפקח מטעם משרד החינוך. מחפש כל הזדמנות לדווח על כשלים בפנימייה.
כנרת: המזכירה של בית הספר "רוגוזין" ברעננה. עצלנית ואוכלת הרבה.
אדיה: תלמידת כיתה י"א, "צופיפניקית" בשבט איילון.
פרקים

פרק זה טעון עדכון. אנא תרמו לוויקיפדיה .
| מספר הפרק | שם הפרק | תאריך שידור מקורי ישראל |
| --- | --- | --- |
| 1 | שמעתם את הצלצול? | 28 ביולי 2018 |
| 2 | New kid on the block | 28 ביולי 2018 |
| 3 | אילוף הסוררת | 4 באוגוסט 2018 |
| 4 | הנותנת | 11 באוגוסט 2018 |
| 5 | חוק וסדר | 18 באוגוסט 2018 |
| 6 | על בנים ועל בנות |  |
| 7 | הפרק עם המסר |  |
| 8 | עיתונאי קטן שלי |  |
| 9 | חרדת ביצוע |  |
| 10 | Tom Yaar Graduates |  |
ראו גם

תום יער עושה את שביל ישראל
דארן ארונופסקי

| --- | --- |

ארונופסקי (2015)
 לידה:  12 בפברואר 1969 (בן 56) ברוקלין, בניו יורק
 מדינה:  פולין, ארצות הברית 
 תקופת הפעילות:  מ-1998
 עיסוק:  במאי קולנוע, תסריטאי ומפיק
 מקום לימודים:  אוניברסיטת הרווארד  מכון הסרטים האמריקאי  בית הספר התיכון אדוארד ר. מורו 
 בן או בת זוג:  רייצ'ל וייס (2001–2010)  ג'ניפר לורנס (2016–2017) 
 http://www.darrenaronofsky.com/
 פרופיל ב-IMDb
 
דארן ארונופסקי (באנגלית: Darren Aronofsky; נולד ב-12 בפברואר 1969) הוא במאי קולנוע, תסריטאי ומפיק סרטים יהודי-אמריקאי.
קורות חייו

דארן ארונופסקי נולד בברוקלין שבניו יורק. הוריו היו מורים בבית ספר ציבורי ונהגו לחשוף אותו ליצירות אמנות בגיל צעיר. עוד בצעירותו גילה נטיות אמנותיות ונמשך לצילום וצילם תמונות בשחור לבן. באותה תקופה הושפע מהבמאי ספייק לי, אהב סרטים קלאסיים ואף עסק באומנות גרפיטי. עם סיום לימודיו התיכוניים, יצא לטיול תרמילאים שנמשך 6 חודשים במזרח התיכון, באירופה ובגואטמלה. עם שובו החל ללמוד באוניברסיטת הרווארד בה לקח קורסים באנתרופולוגיה, קולנוע ואנימציה. בשנת 1991 סיים את לימודיו במוסד בהצטיינות. לאחר מכן, למד ב-"AFI Conservatory" (מוסד ללימודי הקולנוע האמריקאי) ממנו קיבל את תוארו המתקדם באמנות בשנת 1992.
ב-1998, לאחר מספר סרטי סטודנטים שיצר, ביים ארונופסקי את הסרט "פאי - π" (נהגה פאי). הופעת הבכורה של הסרט הייתה במסגרת פסטיבל סאנדנס בו היה מועמד לקטגוריית חביב הקהל. על הבימוי בסרט זכה ארונופסקי בפסטיבל בפרס הבמאי הטוב ביותר.
ארונופסקי נודע בעיקר על סרטיו "רקוויאם לחלום" (2000), המתאבק (2008) עליו זכה בפרס אריה הזהב וברבור שחור (2010).
בשנת 2025 הוא הפיק סרט "Holding Liat".
חיים אישיים

ארונופסקי היה מאורס לשחקנית הבריטית-יהודייה רייצ'ל וייס אך הם נפרדו בנובמבר 2010. לשניים יש ילד משותף בשם הנרי צ'אנס שנולד ב-2006. בשנים 2016–2017 הוא היה בזוגיות עם השחקנית האמריקאית ג'ניפר לורנס.
תקופה מסוימת בחייו למד קבלה בישיבה בישראל. בסרטו "המעיין" משנת 2006, נשזרו רעיונות שלמד מתוך הקבלה, בעיקר קבלת האר"י.
פילמוגרפיה

| שנה | סרט | תפקיד> בימוי | תפקיד> הפקה | תפקיד> כתיבה | אולפן והכנסות> סטודיו | אולפן והכנסות> הכנסות בארצות הברית | פרסים עיקריים> פרס אינדפנדנט ספיריט | פרסים עיקריים> באפט"א | פרסים עיקריים> פרס גלובוס הזהב | פרסים עיקריים> פרס אוסקר |
| --- | --- | --- | --- | --- | --- | --- | --- | --- | --- | --- |
| 1998 | פאי - π |  |  |  | Artisan | $3,221,152 | 3 מועמדויות, זכייה אחת | ללא זכייה | ללא זכייה | ללא זכייה |
| 2000 | רקוויאם לחלום |  |  |  | Artisan | $3,635,482 | 5 מועמדויות, 2 זכיות | ללא זכייה | מועמדות אחת | מועמדות אחת |
| 2002 | התחתית |  |  |  | Dimension Films | $605,562 | ללא זכייה | ללא זכייה | ללא זכייה | ללא זכייה |
| 2006 | המעיין |  |  |  | פוקס המאה ה-20 | $10,144,010 |  | מועמדות אחת | מועמדות אחת | ללא זכייה |
| 2008 | המתאבק |  |  |  | Fox Searchlight | $26,238,24 | 3 מועמדויות, 3 זכיות | 2 מועמדויות, זכייה אחת | 3 ללא, 2 זכיות | 2 מועמדויות |
| 2010 | ברבור שחור |  |  |  | Fox Searchlight | $76,628,084 | 4 מועמדויות, 4 זכיות | 12 מועמדויות, זכייה אחת | 4 מועמדויות, שתי זכיות | 5 מועמדויות, זכייה אחת |
| 2010 |  |  |  |  | Paramount Pictures | $93,105,598 |  | 3 מועמדויות | 6 מועמדויות, 2 זכיות | 7 מועמדויות, 2 זכיות |
| 2014 | המבול |  |  |  | Paramount Pictures | $101,200,044 |  |  | מועמדות אחת |  |
| 2017 | אמא! |  |  |  | Paramount Pictures |  |  |  |  |  |
| 2022 | הלוויתן |  |  |  | A24 |  |  |  |  |  |
| 2022 | האחות הטובה |  |  |  |  |  |  |  |  |  |
| 2024 | Little Death |  | מפיק |  |  |  |  |  |  |  |
הערות שוליים

↑  ענבל חננאל,'"`UNIQ--nowiki-00000000-QINU`"'אהבה זה כואב: ג'ניפר לורנס ובן זוגה נפרדו, במדור "פנאי פלוס" באתר ynet‏, 22 בנובמבר 2017
| 0 | 1 | 2 |
| --- | --- | --- |
| הקודם: 1997: מאקי אלסטון, Family Name | פרס גות'הם לבמאי/ת הפורץ/ת הטוב/ה ביותר   1998: דארן ארונופסקי, פאי  | הבא: 1999: דייוויד ריקר, The City |
| --- | --- |
בקרת זהויות :  NLI: 987007421879005171  PLWABN: 9810697332805606  BIBSYS: 2039837  BNE: XX1499896  BnF: cb140486364 (data)  CANTIC: a11265152  CiNii: DA13518078  GND: 138302308  ISNI: 0000 0001 1476 7008  LCCN: no99015261  LNB: 000311890  MusicBrainz: d5a09b1a-4733-47ac-ac2c-be58efcf4d11  NDL: 001168056  NKC: xx0064725  NLK: KAC201105443  NTA: 185649467  RERO: 02-A006078005  SELIBR: 293431  SNAC: w67h2c5q  SUDOC: 070706190  ULAN: 500470405  VIAF: 85720701   WorldCat (עם VIAF): 85720701
דוד צור

ערך זה עוסק בניצב במשטרת ישראל וחבר הכנסת. אם התכוונתם לאיש עסקים, נספח כלכלי של ישראל, מייסד חברת קמהדע ומנהלה, ראו .
דוד (צורי) צור (נולד ב-12 באוגוסט 1959) הוא חבר הכנסת לשעבר מטעם מפלגת "התנועה". היה מפקד הימ"מ (היחידה ללוחמה בטרור) בשנים 1991–1995, מפקד משמר הגבול בשנים 2002–2004 ומפקד מחוז תל אביב של משטרת ישראל בשנים 2004–2007.
ביוגרפיה

צור נולד בשנת 1959 בטורקיה. בשנת 1965, בגיל 6, עלה לארץ עם הוריו ואחיו לעיר אשקלון.
בצעירותו שיחק צור כדור-יד מקצועי בליגות הבכירות ובנבחרת הנוער של ישראל. בשנת 1977 התגייס צור לצה"ל, התנדב לצנחנים ושובץ בגדוד 890. בצנחנים עבר מסלול הכשרה כלוחם וקורס מ"כים חי"ר. צור השתתף בפעילויות מבצעיות רבות ובהן מבצע מנורה ומבצע מוביל, בו השתתף כמפקד מחלקה.
ביוגרפיה > שירות במשטרה

בשנת 1980 השתחרר צור מצה"ל והתגייס לימ"מ. לאחר שסיים את מסלול הלוחם ביחידה יצא לקורס קצינים ובמהלכו השתתף במלחמת לבנון הראשונה. עם סיום הקורס שב צור לימ"מ כמפקד צוות, שירת כקצין הדרכה וקצין אג"ם ביחידה. לאורך שירותו השתתף בפעולות המבצעיות המיוחדות, ב-1987 הוענק לו עיטור האומץ על מניעת חדירה של חמישה מחבלים בגבול מצרים וחיסולם. בין היתר הוא השתתף במבצע לחילוץ בני הערובה באוטובוס האמהות ב-1988, בשנת 1992 כמפקד הימ"מ, פעל צור יחד עם הימ"ס (יחידת המסתערבים של מג"ב) ללכידת שני מבוקשים בג'נין, לאחר ירי לעבר הכוח נהרג מפקד הימ"ס הראשון רפ״ק אלי אברם, חברו של צור מימיו כלוחם בימ"מ, לאחר חילופי אש חוסלו שני המחבלים. בשנת 1994 הוביל למבצע סיום ההתבצרות בביתו של הרב עוזי משולם, והמעצר שלו, ושל חסידיו. באותה שנה השתתף צור בחיסולו של המחבל שרצח את רכז השב"כ, נועם כהן, בירושלים. בשנים 1992–1995 שירת כמפקד הימ"מ ופיקד עליה גם בעת בניסיון לעצור מחבל מארגון הג'יהאד האסלאמי הפלסטיני, בכפר ענזה שבקרבת ג'נין. בפעולה נהרג לוחם הימ"מ, המפקח ששון מורדוך.
לקראת אולימפיאדת אטלנטה (1996) ואולימפיאדת אתונה (2004) שימש כיועץ ביטחוני למארגני האולימפיאדה. לאחר האולימפיאדה חזר צור לישראל ושימש מפקד מרחב השפלה במשטרה, בין השנים 1997–1999. בהמשך שימש צור כראש המטה ליחידות המיוחדות של משטרת ישראל (1999), כסגן ראש אגף מבצעים של המשטרה (2000) וכראש המטה המבצעי של השר לביטחון פנים בין השנים 2000–2002.
צור שימש כמפקד משמר הגבול בשנים 2002–2004, וכמפקד מחוז תל אביב של המשטרה מאוגוסט 2004 ועד יולי 2007. בתקופת כהונתו כמפקד המחוז נעצר העבריין זאב רוזנשטיין, בתום חקירה משותפת של ימ"ר ת"א וה-DEA האמריקאי, והוסגר לארצות הברית. זאת בנוסף למעצר חשודים רבים במעורבות במלחמת החמולות בעיר יפו ופיענוח רצח השופט עדי אזר. בנובמבר 2006, בעקבות בריחתו ממעצר של האנס הסדרתי בני סלע, נבדק תפקודו של צור בפרשה והוחלט כי אין הוא נושא באחריות אישית לאירוע הבריחה, אולם בעקבות הפרשה ירדה מעל הפרק אפשרות מינויו למפכ"ל. בעקבות זאת, פרש צור ממשטרת ישראל.
ביוגרפיה > קריירה אזרחית

בשנים 1984–1986 למד באוניברסיטת תל אביב, וקיבל תואר ראשון במדע המדינה.
ב-2008 הצטרף לחברת "גלובל סי-אס-טי" שבראשה עומד ישראל זיו. צור ניהל את החברה הבת GLS (Global Law Enforcement and Security) העוסקת באבטחה ואימון לוחמים בין השאר בניגריה, גינאה וטוגו.
צור נבחר בבחירות לכנסת התשע עשרה במקום השישי בסיעת "התנועה".
בכנסת זו, כיהן כיו"ר ועדת המשנה למאבק בסחר בנשים ובזנות, כיו"ר ועדת המשנה למאבק בתאונות הדרכים, כיו"ר הוועדה המשותפת למניעת אלימות, גזענות והימורים בלתי חוקיים בספורט, כיו"ר ועדת המשנה לבדיקת יישום החלטת הממשלה לעליית יהודים להר הבית, כיו"ר השדולה למען תל אביב-יפו וכיו"ר השדולה למען השוטרים, אנשי שירות בתי הסוהר ולוחמי האש בשירות פעיל ובגמלאות. כמו כן היה צור חבר בוועדת הכלכלה, ועדת הפנים והגנת הסביבה והוועדה לקידום מעמד האישה.
לקראת הבחירות לכנסת העשרים הודיע צור על פרישתו מ"התנועה".
חיים אישיים

צור התחתן בשנת 1984 והוא אב לשלושה ילדים. בשנת 2004 נפטרה אשתו לינדה ממחלת הסרטן. בשנת 2015 נישא בשנית לדורית להב, מנכ"לית קרן נתן לעידוד יזמות.